Werner Best
Store norske leksikon,Historie,Norsk og nordisk historie,Danmarks historie,Dannmarks historie 1814-1945
Werner Best var en tysk jurist og nazistisk politiker. Han var partisjef i Darmstadt fra 1933 til 1942, og tysk «befullmektiget» i det tyskokkuperte Danmark fra november 1942 til slutten av andre verdenskrig i 1945.
Etter krigen ble Best arrestert, og i 1948 ble han dømt til døden i Danmark som medskyldig i flere mord og som hovedansvarlig for deporteringen av danske jøder. Dommen ble endret til fem års fengsel i 1949, og deretter endret av den danske høyesterett til tolv års fengsel i 1950. I 1951 ble han løslatt og utvist fra Danmark. Best ble siden arrestert flere ganger i Vest-Tyskland for ugjerninger begått under andre verdenskrig mot polakker og franske jøder, men han ble ikke dømt bortsett fra til å betale en bot. Saken mot ham ble oppgitt i 1982 på grunn av hans dårlige helse. Les mer i Store norske leksikon andre verdenskrig nazisme Danmarks historie